stanford-oval/wikipedia huggingface dataset:
Ouidahin historiallinen museo
Kuvaus

Museon kokoelma oli ryhmitelty kuuteen pääteemaan: portugalilainen linnoitus (jossa museo sijaitsee), Xwédan kuningaskunta, Dahomeyn kuningaskunta, orjakauppa, voudun ja Beninin ja Uuden maailman väliset kulttuuriyhteydet.
Noin hehtaarin suuruisella linnoitusalueella ovat Portugalin edustajan residenssi, kappeli, sotilasvartio ja sotilasvaruskunta. Museon pysyvät kokoelmat ovat pääosin residenssirakennuksessa ja muuttuvat näyttelyt ovat tavallisesti kappelissa. 
Museossa on useita merkittäviä tutkimuskokoelmia arkeologisista kaivauskohteista Ouidah-Savin alueella. Näitä tutkimuksia tehneet yliopistot (UCLA, University of South Carolina, University of Virginia) ovat myös tutkimusyhteistyössä Beninin Abomey-Calavin yliopiston kanssa.
Museo on osa niin sanottua Orjareittiä, jossa voi seurata orjuuttamisen vaiheita Ouidahissa.
Vuonna 2015 museo oli ehdolla Afrikan kategoriassa johtavaksi kulttuurikohteeksi.
Aiheesta muualla

Butler, Stuart: ”Ouidah History Museum”, Benin: The Bradt Travel Guide, s. 199.  Bradt Travel Guides, 2006.  ISBN 9781841621487.
Bibi Jones

| Bibi Jones |
| --- | --- |

Henkilötiedot
Koko nimi:  Britney Maclin
Syntynyt: 23. heinäkuuta 1991 (ikä 33)
Pornonäyttelijä
Taiteilijanimet:  Britney Beth, Lexy Jones
Aktiivisena:  2010–
Elokuvien määrä:  45
Silmien väri:  sininen
Hiusten väri:  vaalea
Mitat:  34D-22-32
Pituus:  168 cm
Paino:  50 kg
Aiheesta muualla
Kotisivut
IMDb
Bibi Jones (s. 27. heinäkuuta 1991 Oklahoma City, Oklahoma) on yhdysvaltalainen pornonäyttelijä.
Hän aloitti uransa vuonna 2010. Hän on toiminut myös Penthousen mallina.
Aiheesta muualla

Bibi Jones Internet Movie Databasessa. (englanniksi)
Otepää (kunta)

| Otepää |
| --- | --- |
 lippu:  vaakuna
 Otepää
 Koordinaatit: 58°03′26″N, 26°29′54″E 
Valtio:   Viro
Maakunta:  Valgamaa
Kunta:  Otepään kunta
Perustettu:  1999
Lakkautettu:  2017
Pinta-ala:  
 – Kokonaispinta-ala:  217,36 km²
Väkiluku (1.1.2015):  3 727
 – Väestötiheys:  17,1 as./km²
 
 Otepään kunnan kotisivut 
Infobox OKVirheellinen NIMI-arvo: 
Otepää (aik. suom. Ohdonpää, saks. Odenpäh) on entinen kunta Etelä-Virossa Valgamaan maakunnassa.
Entinen kunta

Otepään kunnassa oli asukkaita 3 737, ja sen pinta-ala on 217,36 km² ja asukastiheys 17,1 asukasta neliökilometrillä (1.1.2015). Kunnan keskuspaikka oli Otepään epäitsenäinen kaupunki, jossa asuu noin 1 900 asukasta.
Entinen kunta > Väestö

Vuonna 2011 Otepään silloisessa kunnassa (Otepään epäitsenäinen kaupunki mukaan lukien) oli 3 727 asukasta, joista 3 633 (97,5 %) oli virolaisia, 51 (1,4 %) venäläisiä ja 36 (1,0 %) muita kansallisuuksia.
Entinen kunta > Historia

Otepään kunta syntyi vuonna 1999, kun Otepään kaupunki yhdistyi Pühajärven kunnan kanssa Otepään kunnaksi. Vuoden 2017 kuntauudistuksessa Otepään ja Sangasten kunnat sekä iso osa Paluperan ja Pukan kunnista yhdistettiin uudeksi Otepään kunnaksi.
Aiheesta muualla

Kuvia tai muita tiedostoja aiheesta Otepää (kunta) Wikimedia Commonsissa
Palotorninvuorenpuisto

Palotorninvuorenpuisto on puisto Kotkan keskustassa Kotkansaarella. Puiston näköalatasanteelta avautuu näkymä Kotkan Kantasatamaan.
Historia

Palotorninvuorenpuisto on saanut nimensä sinne vuonna 1895 rakennetusta palotornista, joka paloi vuonna 1911. Paikalle ei enää rakennettu uutta tornia. Palotorninvuoren kalliosta on myöhemmin louhittu osa sataman tarpeisiin. Puistoa alettiin kunnostaa vuonna 1958, jolloin rakennettiin muun muassa nykyinen näköalatasanne. Puisto on saanut nykyisen muotonsa vuosina 2005–2006 tehdyssä kunnostus- ja uudistustyössä.
Patsaita ja muistomerkkejä

Palotorninvuorenpuistossa sijaitsee Oskari Jauhiaisen Ahtaajat (1966), Ilmapuolustuksen muistomerkki (1982), Oddvar I. N. Darenin O-HOY (1995), Tapio Sinisalon Tuliportaat (1999), Keisarikunta-elokuvan muistomerkki (2019) ja Kim Simonssonin Idoli (siirretty puistoon 2019).
Paasonen

Paasonen on suomalainen sukunimi, joka on muun muassa seuraavilla henkilöillä:
Aino Paasonen (1902–1938), näyttelijä
Aladár Paasonen (1898–1974), eversti, Päämajan tiedusteluosaston päällikkö jatkosodan aikana
Armas Paasonen (1885–1950), kansanedustaja (SDP)
Emilia Paasonen (s. 2001), näyttelijä
Hannele Paasonen (s. 1967), jalkapalloilija
Heikki Paasonen (1865–1919), kieli- ja kansatieteilijä
Heikki Paasonen (s. 1983), televisiojuontaja
Helmi Paasonen (1896–1968), urheiluvaikuttaja ja toimittaja
Jani Paasonen (s. 1975), ralliautoilija
Markku Paasonen (s. 1967) runoilija
Matti Paasonen (1925–2005), farmakologian professori
Pentti Paasonen (1929–2021), maahockeypelaaja ja jääkiekkoilija
Ranya Paasonen (s. 1974), kirjailija
Sakari Paasonen (1935–2020), pistooliampuja
Seija Paasonen (s. 1959), meteorologi ja tietokirjailija
Susanna Paasonen (s. 1975), mediatutkimuksen professori
Tomi Paasonen (s. 1970), koreografi ja entinen balettitanssija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Parisit (brittiheimo)

Parisien alue Britanniassa.
Parisit olivat  Britannian koillisosien rannikolla ja Abuksen eli Humber-joen rannoilla asunut brittiheimo. Heidän pääkaupunkinsa nimi oli Petuaria.
Parisit saattoivat olla sukua belgeille, ja heimon nimi on toisaalta samankaltainen kuin Galliassa asunut pariisien heimo. On mahdollista, että Britannian parisit ja Gallian pariisit olivat saman kelttiläisen kantaheimon kaksi eri haaraa, joista toinen asettui Galliaan ja toinen Britanniaan.
Blom

Blom on muun muassa seuraavien henkilöiden sukunimi:
Agda Blom (1864–1929), suomalainen veistonopettaja
Anders Blom (s. 1955), suomalainen kokoomuslainen poliitikko ja järjestöjohtaja
Atte Blom (s. 1943), suomalainen äänilevytuottaja
August Blom (1869–1947), tanskalainen elokuvaohjaaja ja näyttelijä
Elin Blom (s. 1994), suomalainen laulaja
Berndt Blom (1868–1932), suomalainen arkkitehti
E. W. Blom (1857–1907), suomalainen kasvitieteilijä, luonnontieteiden opettaja ja polaariretkikunnan havaintojen tekijä
Erik Blom (1817–1887), suomalainen pappi ja runoilija
Fredrik Blom (1781–1853), ruotsalainen arkkitehti
Gustav Peter Blom (1785–1869), norjalainen juristi ja kirjailija
Ida Blom (1931–2016), norjalainen historioitsija ja professori
John Blom (1868–1930), suomalainen kangaskauppias, J. Blomin tukku- ja vähittäiskauppahuoneen perustaja
Jyrki Blom (s. 1962), suomalainen keihäänheittäjä
K. Arne Blom (1946–2021), ruotsalainen jännityskirjailija
Kimmo Blom, Angelo De Nile (1970–2022), suomalainen rock-laulaja, säveltäjä ja sanoittaja
Lasse Blom (1920–1944), suomalainen jääkiekkomaalivahti
Lydia Blom (1853–1934), suomenruotsalainen kirjailija
Maria Blom (s. 1971), ruotsalainen näytelmäkirjailija
Markus Blom (s. 1982), suomalainen näyttelijä ja ääninäyttelijä
Michael Leonard von Blom (1856–1919), suomalainen Venäjän armeijan kenraalimajuri ja senaattori, Otto Leonard von Blomin poika
Nestor Blom (1889–1918), suomalainen työmies, punaisten rintamapäällikkö Suomen sisällissodassa
Olof Blom (1828–1894), suomalainen kauppias, laivanvarustaja ja valtiopäivämies
Otto Leonard von Blom (1798–1877), suomalainen Venäjän armeijan kenraaliluutnantti, Vaasan läänin kuvernööri
Raimo Blom (1943–2023), suomalainen sosiologi
Rens Blom (s. 1977), alankomaalainen seiväshyppääjä
Torsti Blom (1924–2000), suomalainen vakuutusvirkailija ja kirjailija
Viktor Blom (s. 1990), ruotsalainen pokeriammattilainen.
Susanna Blom, tv-sarjassa Kotikatu
Blokkisiirto

Blokkisiirroksi nimitetään yhdistettyä sydämen- ja keuhkonsiirtoa. Maailman ensimmäinen sydänkeuhkosiirto tehtiin 9. maaliskuuta 1981. Suomen ensimmäinen blokkisiirto tehtiin vuonna 1988. Vuonna 2006 Suomessa tehtiin yksi ja vuonna 2007 neljä blokkisiirtoa.
Britannian National Health Servicen mukaan vuoden kuluttua blokkisiirrosta on elossa 85 % potilaista. Keskeisiä blokkisiirron aiheita ovat synnynnäiset viat ja keuhkoverenpainetauti.
Barón Rojo

Carlos de Castro
Barón Rojo on espanjalainen heavy metal -yhtye. Se perustettiin vuonna 1980 ja se julkaisi ensimmäisen albuminsa, Larga vida al rock'n rollin vuonna 1981. Yhtye oli suosionsa huipulla 1980-luvulla, mutta se on yhä aktiivinen.
Jäsenet

Nykyiset jäsenet:
Armando de Castro: Kitara ja laulu.
Carlos de Castro: Kitara ja laulu.
Gorka Alegre: Basso ja taustalaulu.
Rafa Díaz: Rummut.
Jäsenet > Entiset jäsenet

José Luis Campuzano Sherpa (1980-1989): Basso ja laulu.
Hermes Calabria (1980-1989): Rummut
Máximo González (1991): Laulu
Pepe Bao (1990-1991): Basso
José Antonio Nogal Ramakhan (1991-1995): Rummut
Niko del Hierro (1991-1992): Basso ja taustalaulu
José Luis Aragón (1993-1995): Basso ja taustalaulu
Valeriano Rodríguez (1998-2005): Rummut
Ángel Arias (1995-2007): Basso ja laulu
José Martos (1996-1998 sekä 2005-2007): Rummut
Tony Ferrer (2007-2008): Basso
Diskografia > Studioalbumit

Larga vida al Rock and Roll (1981)
Volumen brutal (1982)
Metalmorfosis (1983)
En un lugar de la marcha (1985)
Tierra de Nadie (1987)
No va más (1988)
Obstinato (1989)
Desafío (1992)
Arma Secreta (1997)
20+ (2001)
Perversiones (2003)
Ultimasmentes (2006)
Tommy Barón (2012)
25th Desafíos (2018)
Diskografia > Livealbumit

Barón al rojo vivo (1984)
Siempre estáis allí (1986)
Barón en Aqualung (2002)
Desde Barón a Bilbao (2007)
En Clave de Rock (2009)
Diskografia > Kokoelmat

Larga vida al Barón (1995)
Cueste lo que cueste (1999)
Las aventuras del Barón (2006)
Aiheesta muualla

Yhtyeen virallinen sivusto (espanjaksi)
Parasense

Parasense on venäläinen psytrance-duo, jonka muodostivat Alexey Kurkin ja Victor Zolotarenko (Zolod). Parasense on lyhenne sanoista "Paranoic Sensations". Duon toinen jäsen Victor Zolotarenko kuoli onnettomuudessa 4. tammikuuta 2006.
Diskografia

Past, Present, Future (2003)
Avangaro (2003)
Apple (2001)
Krakakot (2000, EP)
Aiheesta muualla

Zolodin muistosivu
Bettie Page

Bettie Page
Bettie Mae Page (22. huhtikuuta 1923 Nashville, Tennessee – 11. joulukuuta 2008 Los Angeles, Kalifornia) oli yhdysvaltalainen, 1950-luvulla uransa pin-up- ja fetish-kuvissa esiintymällä luonut malli. Myös Betty Page -nimellä esiintynyttä, kulttihahmoksi noussutta mallia väitetään kuvatun enemmän kuin Marilyn Monroeta ja Cindy Crawfordia yhteensä. Pagesta on tehty myös elämäkertaelokuva nimeltä The Notorious Bettie Page. Page kuoli sairaalassa Los Angelesissa sydänkohtauksen aiheuttamaan keuhkokuumeeseen.
Lapsuus

Pagen lapsuus oli hyvin traumaattinen. Hän syntyi Nashvillessä, Tennesseessä toiseksi vanhimpana Walter Roy Pagen ja Edna Mae Pirtlen kuudesta lapsesta. Äidin koulutus oli jäänyt kolmeen peruskouluvuoteen. Varhaislapsuudessa perhe matkusti työn perässä pitkin maata. Page hoiti sisaruksiaan ja auttoi äitiään kotitöissä.
Isä raiskasi Pagen siskoja ja hyväksikäytti myös Pagea muttei harrastanut yhdyntää tämän kanssa. Page sai isältä hyvitykseksi taskurahaa käydäkseen elokuvissa. Pagen mukaan yksi hänen siskoistaan sairastui mieleltään loppuiäkseen, mutta sisko ei halunnut puhua tapahtumista.
Isä raiskasi myös Pagen naapurissa asuvan tytön, joka tuli raiskauksen seurauksena raskaaksi. Sen jälkeen naapuri jahtasi isää haulikolla. Äiti teki selväksi, ettei hän pitänyt tyttärestään, eikä hän Pagen mukaan halannut tätä kuin kerran.
Pagen äiti otti isästä avioeron vuonna 1934, kun Page oli 11-vuotias. Siihen aikaan tavanomaista oli, että hyväksikäyttö lakaistiin maton alle ja vaimo pysyi kamalassakin suhteessa kyetäkseen elättämään lapsensa, sillä sosiaaliturvaa ei ollut. Pagen äiti joutuikin jättämään lapset lastenkotiin mennäkseen töihin. Äiti työskenteli kampaajana päivisin ja pyykkärinä öisin.
Teininä Page siskoineen matki hartaasti elokuvatähtien kampauksia ja meikkejä. Page lähti välillä kotoaan paikalliselle kulttuurikeskukselle, jossa hän sai tehdä läksynsä rauhassa. Lukiossa Page olikin luokkansa parhaita. Kulttuurikeskuksella hän myös oppi valmistamaan ruokaa ja ompelemaan. Ompelutaitoa hän hyödynsi myöhemmin valmistaessaan omia bikineitään ja muita vaatteita. Koulussa Page näytteli ja toimi opiskelijakunnassa sekä toimitti koululehteä.
Ura

Vuonna 1943 Page meni naimisiin poikaystävänsä Billy Nealin kanssa, jonka kanssa hän oli seurustellut kaksi vuotta. Hän valmistui humanististen tieteiden kandidaatiksi ja muutti San Franciscoon, jossa hän sai mallin töitä paikallisella turkkurilla esitellen turkkeja. Page matkusteli seuraavina vuosina paljon. Vuonna 1947 hän otti miehestään eron muuttaen New Yorkiin. Siellä hän tapasi poliisin, joka otti hänestä kuvia kooten ne pin up -portfolioksi ja tutustutti hänet muihin valokuvaajiin, kuten Cass Carriin. Ura lähti kuukausissa nousukiitoon, ja Page pääsi lehtien kansiin; etenkin Robert Harrisonin lehdet nostivat hänen suosiotaan. Vuonna 1955 Page voitti Miss Pin up Girl of the World -arvonimen ja hän oli Playboyn tammikuun keskiaukeaman tyttönä.
Alalla oli kamaliakin kokemuksia. Page kertoi yhdestä kuvauksesta, jossa valokuvaajat antoivat hänelle juomia, ja kun hän tuli huppeliin, he ottivat paljastavampia valokuvia kuin hän olisi halunnut.
Vuonna 1957 ollessaan huipulla Page lopetti uransa 34-vuotiaana. Hän tunsi itsensä liian vanhaksi malliksi. Toisaalta Page oli myös järkyttynyt siitä, että hän ja muut "epäsiveellisyyden tuottajiksi" leimatut olivat joutuneet senaattorin kuulusteltaviksi.
Sairastuminen

Page sairastui myöhemmin mieleltään. Hän puukotti vuokraisäntää ja piti miestään ja lapsiaan veitsellä uhaten panttivankeina käskien heitä tuijottamaan seinällä olevaa Jeesus-kuvaa. Page vietiin hoitoon, ja hänellä diagnosoitiin paranoidinen skitsofrenia.
Kulttihahmona

Bettie Page -ilmiö koki uuden tulemisensa 1980-luvun lopulla, kun Pagesta tuli kulttihahmo. Sarjakuvapiirtäjä David Stevens teki Pagen hahmosta Rocketeer-sankarinsa tyttöystävän. Myös Pulp Fiction -elokuvan päähenkilö on Bettie Pagen kaksoisolento. Madonna ja Demi Moore ovat poseeranneet Pagen tyyliin.
1980-luvulla järjestettiin kilpailuja, joissa etsittiin Pagen näköistä naista. Pagen kuvilla on myyty kaikkea mahdollista, kuten t-paitoja, pyyhkeitä,  pelikortteja ja lounasrasioita. Bettie-nuken saattoi ostaa esimerkiksi nahkapöksyillä tai piiskalla varustettuna.
Aiheesta muualla

Wikimedia Commonsissa on kuvia tai muita tiedostoja aiheesta .
Bettie Pagen muistokirjoitus Helsingin Sanomissa[vanhentunut linkki]
Paolo de Sanctis

Paolo de Sanctis (14. helmikuuta 1816 Rigatti – 9. toukokuuta 1907) oli italialainen roomalaiskatolinen arkkipiispa. Hänet vihittiin papiksi 21. toukokuuta 1842 ja nimitettiin Poggio Mirteton hiippakunnan johtoon 1. kesäkuuta 1888. Piispaksi vihkiminen seurasi 10. kesäkuuta. Pääkonsekraattorina toimi Luigi Serafini.
De Sanctis erosi tehtävistään hiippakunnan johdossa 22. kesäkuuta 1896, jolloin hänet nimitettiin Serdican titulaariarkkipiispaksi, jona hän oli, kunnes kuoli 91-vuotiaana.
Parisuhteellisuusteoria

| Parisuhteellisuusteoria |
| --- | --- |

Kirjailija:  Juba Tuomola
Kieli:  suomi
Kustantaja:  Arktinen Banaani
Julkaistu:  2006
Löydä lisää kirjojaKirjallisuuden teemasivulta
Parisuhteellisuusteoria on Viivin ja Wagnerin sarjakuva-albumi. Kirja julkaistiin kesäkuussa 2006. Parisuhteellisuusteoria on tyyliltään pokkarimuotoinen. Kaikki kirjan stripit ovat aiemmin julkaistuja. Kirjassa on osioita jotka käsittelevät eri aiheita kuten ”ekotripit”, ”egotripit” ja ”romantiikka ja erotiikka”, ”kodinhoito” ja ”muoti”.
Vuonna 2006 teosta myytiin 29 300 kappaletta ja vuonna 2007 sitä myytiin 17 400 kappaletta.
Aiheesta muualla

Veli Loponen: Viivi ja Wagner -uutuudet (Arkistoitu – Internet Archive). Kvaak.fi 14.8.2006.
Big Bang Theory

Big Bang Theory voi tarkoittaa ainakin seuraavia:
Rillit huurussa (Big Bang Theory), yhdysvaltalainen televisiosarja
Big Bang Theory, Harem Scarem -yhtyeen albumi vuodelta 1998
Big Bang Theory, Styx-yhtyeen albumi vuodelta 2005
alkuräjähdysteorian englanninkielinen termi.
Atlético Kumpula

Atlético Kumpula on laulaja Kyösti Salokorven luotsaama folk-yhtye. Se julkaisi esikoislevynsä Puutarhajuhlat vuonna 2012. Yhtyeen kappaleet sijoittuvat Kumpulan kaupunginosaan Helsingissä. Toinen levy, Pitkä matka kotiin julkaistiin vuonna 2013. Samana vuonna Atlético Kumpula osallistui myös Uuden Musiikin Kilpailuun, jossa se selvisi kappaleellaan Paperilyhty semifinaaleihin asti. Atlético Kumpulan tunnetuimpia kappaleita ovat muun muassa "Me kuulutaan yhteen" ja "Annabella". Yhtyeen muut jäsenet ovat esiintyneet myös mm. Kuningasideassa ja Jätkäjätkissä. Atlético Kumpula on levy-yhtiö Fullsteam Recordsin asiakas.
Yhtyeen jäsenet

Kyösti Salokorpi, laulu ja kitara
Janne Friman, taustalaulu
Miikka Paatelainen, basso
Antti Lehtinen/Rasmus Pailos, lyömäsoittimet
Valtteri Pöyhönen/Martti Vuorinen, kosketinsoittimet
Samuli Luoma, mandoliini
Diskografia > Studioalbumit

Puutarhajuhlat (2012)
Pitkä matka kotiin (2013)
Diskografia > Singlet

Me kuulutaan yhteen (2012)
Huomenna (2012)
Neliapila (2013)
Annabella (2013)
Big Bank Hank

| Henry Jackson> Henkilötiedot |
| --- | --- |
Syntynyt: 11. tammikuuta 1956
Kuollut: 11. marraskuuta 2014 (58 vuotta)
Muusikko
Taiteilijanimi:  Big Bank Hank
Laulukielet:  englanti
Aktiivisena:  1975–
Tyylilajit:  hip hop
Yhtyeet:  The Sugarhill Gang
Levy-yhtiöt:  Sugar Hill Records 
  [ Muokkaa Wikidatassa ] [ ohje ]  
Big Bank Hank (oik. Henry Jackson, 11. tammikuuta 1956 – 11. marraskuuta 2014) eli yksinkertaisesti Hank, oli rap-artisti, joka kuului The Sugarhill Gang -nimiseen yhtyeeseen.
Sugarhill Gang ja Hank nousivat julkisuuteen vuonna 1979 levytetyllä hitillään Rapper's Delight.
Hank tunnustautui myös koripallojoukkue New York Knicksin faniksi, ja hänen yksi kuuluisimmista riimeistä kuuluukin näin: I got a color TV, so I can see, when Knicks play basketball.
Busta Rhymesin hitti Woo-Hah! Got You All In Check! on saanut alkunsa Hankin riimistä kappaleesta Eighth Wonder: See it's up my back, around my neck, woo-hah! Got ya all in check!
Hän kuoli 58-vuotiaana sairaalassa syöpään.
Out from Out Where

| Out from Out Where Amon Tobin |
| --- | --- | --- |

Studioalbumin tiedot
 Julkaistu: 14. lokakuuta 2002
 Tuottaja(t): Amon Tobin
 Tyylilaji: IDM, breakbeat, drum and bass
 Kesto: 56.39
 Levy-yhtiö: Ninja Tune
Amon Tobinin muut julkaisut
| Supermodified 2000 | Out from Out Where 2002 | Verbal Remixes & Collaborations 2003 |
Out from Out Where on brasilialaisen muusikon Amon Tobinin neljäs julkaisu Ninja Tune -levy-yhtiöllä. Useat albumin kappaleista liukuvat yhdessä, luoden albumille jatkuvan tunnelman. Kappaleille ”Verbal” ja ”Proper Hoodidge” tehtiin videoleikkeet. ”Verbalin” videon ohjasi Alex Rutterford ja ”Proper Hoodidgen” videon Corine Stübi. CD-levy sisältää parannellun version ”Verbal”-kappaleesta. Kappale ”Mighty Micro People” esiintyy videopelissä Need for Speed: Undercover, elokuvassa What the Bleep Do We Know!? sekä iOS-pelissä Eliminate Pro. Vuonna 2010 albumille myönnettiin kultasertifikaatti Independent Music Companies Associationin toimesta, joka merkitsee vähintään 100 000 myytyä kappaletta ympäri Eurooppaa.
Kappaleet

Back from Space – 4.52
Verbal (feat. MC Decimal R.) – 3.55
Chronic Tronic – 6.07
Searchers – 5.45
Hey Blondie – 4.31
Rosies – 5.22
Cosmo Retro Intro Outro – 4.07
Triple Science – 4.58
El Wraith – 5.59
Proper Hoodidge – 5.26
Mighty Micro People – 5.48
Arvostelut

AllMusic:
Almost Cool: 7.25
Pitchfork: 8.5
ShakingThrough.net: 4.3
Between Two Worlds

| Between Two Worlds I |
| --- | --- | --- |

Studioalbumin tiedot
 Äänitetty : Lydriket Studio, 2006
 Julkaistu: 3. marraskuuta 2006
 Tuottaja(t): I
 Tyylilaji: black metal, thrash metal
 Kesto: 42:36 57.27 erikoispainos
 Levy-yhtiö: Nuclear Blast
Between Two Worlds on norjalaisen superyhtyeen I:n esikoisalbumi, joka on julkaistu vuonna 2006.
Kappaleet

Kaikki kappaleet säveltänyt Abbath; sanoittanut Demonaz; sovittanut Abbath ja Ice Dale
The Storm I Ride – 3.27
Warriors – 5.53
Between Two Worlds – 5.52
Battalions – 4.46
Mountains – 6.05
Days of North Winds – 4.04
Far Beyond the Quiet – 7.13
Cursed We Are – 5.14
Erikoispainos
Bridges of Fire – 7.36
Shadowed Realms – 1.31 (Intro)
Shadowed Realms – 5.44
Kokoonpano

Abbath – laulu, kitarat
T.C. King – bassokitara
Ice Dale – kitarat, tuottaja
Armagedda – rummut
Demonaz – sanoitukset
Arvostelut

About.com:
Allmusic:
Aiheesta muualla

Between Two Worlds Discogsissa. (englanniksi)
Albumi Between Two Worlds Encyclopaedia Metallum -sivustolla (englanniksi)
Pauli Puolakkainen

Pauli Puolakkainen (s. 5. huhtikuuta 1959 Helsinki) on suomalainen gastroenterologi.
Puolakkainen kirjoitti ylioppilaaksi Munkkivuoren lukiosta vuonna 1978. Hän sai lääketieteen lisensiaatin oppiarvon Helsingin yliopistosta vuonna 1984 ja väitteli sieltä tohtoriksi Tom Schröderin ohjauksessa vuonna 1989. Puolakkainen pätevöityi vuonna 1991 yleiskirurgian ja vuonna 1997 vatsaelinkirurgian erikoislääkäriksi. Hän sai hallinnon pätevyyden vuonna 2005 ja lääkärikouluttajan erikoispätevyyden vuonna 2008. Puolakkainen sai kirurgian peruskoulutuksensa Lahden kaupunginsairaalassa ja aloitti työskentelyn Helsingin seudun yliopistollisen keskussairaalan kirurgian klinikalla II vuonna 1986.
Puolakkaisesta tuli kokeellisen kirurgian dosentti vuonna 1991 ja gastroenterologisen kirurgian dosentti 1999. Vuosina 2007–2011 hän toimi Turun yliopiston kirurgian professorina, ja vuonna 2012 hänestä tuli Helsingin yliopiston vatsaelinkirurgian professori sekä Helsingin ja Uudenmaan sairaanhoitopiirin ylilääkäri. Vierailevana professorina Puolakkainen on ollut muun muassa Washingtonin yliopistossa Seattlessa. Hän on vieraillut luennoitsijana useissa muissakin maissa. Puolakkainen on tarkastellut tutkimustyössään muun muassa akuuttia haimatulehdusta, mahasyöpää ja haimasyöpää. Hän on johtanut omaa laboratoriotaan. Puolakkainen toimi Gastroenterologia ja hepatologia -kirjassa apulaispäätoimittajana. Hän on kuulunut myös Suomen Lääkärilehden tieteelliseen toimitusneuvostoon ja JAMA Surgeryn toimituskuntaan. Vuonna 2008 hänestä tuli Scandinavian Journal of Surgeryn apulaispäätoimittaja. Puolakkainen toimi Suomen Gastroenterologiayhdistyksen puheenjohtajana vuosina 2011–2013 ja Suomen Kirurgiyhdistyksen puheenjohtajana vuosina 2012–2014. Vuonna 2016 hänet valittiin Suomen Gastroenterologiayhdistyksen kunniajäseneksi.
Puolakkainen on naimisissa ja hänellä on lapsia.
Bilateral

| Bilateral Leprous |
| --- | --- | --- |

Studioalbumin tiedot
 Äänitetty : kevät 2011 Ivory Shoulder Studios ja Juke Joint Studios
 Julkaistu: 22. elokuuta 2011
 Tyylilaji: progressiivinen rock progressiivinen metalli
 Kesto: 58.09
 Levy-yhtiö: InsideOut
Leprousin muut julkaisut
| Tall Poppy Syndrome 2009 | Bilateral 2011 | Coal 2013 |
Bilateral on norjalaisen metalliyhtyeen Leprousin kolmas studioalbumi. Se julkaistiin 22. elokuuta 2011 Euroopassa ja päivää myöhemmin Pohjois-Amerikassa InsideOut Musicin kautta. Julkaisun jälkeen Leprous lähti mittavalle Euroopankiertueelle seuranaan suomalaisyhtye Amorphis.
Kappaleet

Sanat kaikissa kappaleissa Tor Oddmund Suhrke, sovitus kaikissa kappaleissa Leprous.
Bilateral – 4.00 (säv. Øystein Landsverk, Tor Oddmund Suhrke, Einar Solberg)
Forced Entry – 10.20 (säv. Solberg, Landsverk)
Restless – 3.30 (säv. Landsverk)
Thorn – 5.47 (säv. Solberg, Suhrke, Landsverk)
Mb. Indifferentia – 6.33 (säv. Solberg)
Waste of Air – 5.32 (säv. Solberg)
Mediocrity Wins – 6.07 (säv. Suhrke, Solberg)
Cryptogenic Desires – 2.45 (säv. Solberg)
Acquired Taste – 5.13 (säv. Solberg)
Painful Detour – 8.18 (säv. Solberg, Suhrke)
Kokoonpano

Einar Solberg – kosketinsoittimet, laulu
Tor Oddmund Suhrke – kitara
Øystein Landsverk – kitara
Tobias Ørnes Andersen – rummut
Rein Blomquist – basso
Kokoonpano > Vierailijat

Ihsahn – laulu kappaleessa Thorn
Vegard Sandbukt – trumpetti kappaleissa Thorn ja Painful Detour
Arvostelut

Allmusic:
Angry Metal Guy:  (Triumphantly Groovy)
Blabbermouth: 8/10
Imperiumi.net:
Aiheesta muualla

Leprouksen viralliset kotisivut
Bilateral Discogsissa. (englanniksi)
Albumi Bilateral Encyclopaedia Metallum -sivustolla (englanniksi)